open-index/open-wikipedia-markdown huggingface dataset:
Anders Dreyer

**Anders Laustrup Drayer**— Daniya terma jamoasi va „Midtyulland“ klubida yarim himoyachi sifatida oʻynaydigan daniyalik futbolchi hisoblanadi.

## Jamoalardagi faoliyati
„Bramming“ va „Esbjerg“ klublari tarbiyalanuvchisidir. 2017-yilning 2-aprelida u Daniya Superligasida „Randers“ga qarshi oʻyinda debyut qilgan. 22-aprel kuni „Horsens“ga qarshi duelda Anders Esbjerg uchun birinchi golini urgan. Mavsum oxirida klub Birinchi divizionga tushib ketgan edi, lekin Drayer jamoada qolgan va bir yildan soʻng eng yaxshi toʻpurarga aylanib, elitaga qaytishiga yordam bergan. 2018-yilning yozida u Angliyaning „Brighton & Hove Albion“ klubiga oʻtgan va u yerda oʻyin amaliyotiga ega boʻlish uchun zaxira jamoada oʻynay boshlagan.

2019-yil boshida u Shotlandiyaning „Sent Mirren“ jamoasiga ijaraga berilgan. U Shotlandiya Premer-ligasidagi debyutini 27- yanvar kuni „Hibernian“ga qarshi oʻtkazgan. 6- aprel kuni „Hamilton Academical“ga qarshi duelda Anders „Sent-Mirren “safida oʻzining yagona golini raqib darvozasiga kiritgan.

2021-yilning avgustida u Qozonning „Rubin“ klubiga oʻtib, besh yillik shartnoma imzolagan. 2021-yil 13-sentyabrda RPLdagi debyutini „Uralom“ga qarshi oʻyinda oʻtkazgan. Oʻsha oʻyinda u „Rubin“ uchun birinchi gollarini urib, xet-trik qayd etgan. 2022-yilning mart oyida, shartnoma toʻxtatilgandan soʻng, u „Midtyulland“ga qaytgan.

## Jamoadagi faoliyati
2019 -yilda Daniya yoshlar terma jamoasi tarkibida Drayer Italiyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda u Serbiya terma jamoasiga qarshi oʻyinda maydonga tushgan.

2021-yilda Drayer Daniya yoshlar terma jamoasi tarkibida Vengriya va Sloveniyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda u Fransiya, Islandiya, Germaniya va Rossiya bilan oʻyinlarda maydonga tushgan. Fransuzlar va rossiyaliklarga qarshi bahslarda Anders bittadan gol urgan.

2021-yilning 12-noyabr kuni JCh- 2022 saralashida Farer orollariga qarshi oʻyinda Drayer Daniya terma jamoasi safida debyut qilgan.

## Yutuqlari
 **„Midtyulland“**

* Daniya Superligasi gʻolibi 2019-2020
* Daniya kubogi sohibi 2021-2022

**Shaxsiy yutuqlari**

* Daniya birinchi divizionining eng yaxshi toʻpurari (18 ta gol) — 2017-2018
## Statistika

## Manbalar
Mali milliy madhiyasi

**Le Mali** (inglizcha: „The Mali“ tarjima: Mali) — Mali davlatining milliy madhiyasi hisoblanadi. Madhiya 1962-yilda qabul qilingan boʻlib, soʻzlari Seydou Badian Kouyaté tomonidan yozilgan, musiqa esa Banzumana Sissokoga tegishli. U xalq orasida „Pour l’Afrique et pour toi, Mali“ (inglizcha: „For Africa and for you, Mali“) yoki „À ton appel Mali“ (inglizcha: „At your call, Mali“) nomi bilan mashhur.

## Tarix

Madhiya Seydou Badian Kouyaté tomonidan 1960-yilda Senegal bilan Mali federatsiyasi tarqatib yuborilgan paytda yozilgan. Shu davrda federatsiya tugatilganidan soʻng Mali federatsiya ramzlaridan foydalanganligi sababli milliy ramzlarsiz qoldi. 2010-yilda bergan intervyusida Seydou Badian Kouyaté Prezident Modibo Keyta Kouyaté bilan madhiya borasida mulohaza yuritagnini aytdi. Seydou Badian Kouyaté „Ô jeunesse, c’est le jour de l’Afrique, belle espoir“ deb nomlangan qoʻshiq yaratdi. Keyin prezident Keyta Kouyatéga qoʻngʻiroq qildi va unga milliy madhiya uchun sheʼr yaratishga harakat qilishni aytdi. Kouyate milliy madhiya uchun qoralama tayyorladi va uni prezident Keytaga taqdim etdi. Seydou Badian Kouyaténing taʼkidlashicha, Keyta ilgari Mali poytaxti Bamakoda yashovchi yevropalik pianinochiga milliy madhiya uchun musiqa yaratish taklifini yuborgan, ammo u buni rad etgan. Bunga bir qancha sabablarni keltirib oʻtgan. Keyinchalik, Seydou Badian Kouyaté XIII asr Mali imperiyasiga oid milliy musiqani qayta ishladi va Banzumana Sissoko bilan birga madhiyani musiqaga soldi.

Madhiya mamalakat mustaqillikka erishganidan bir yil oʻtib, 1962-yil 9-avgustdagi 305-62-72-sonli qonun bilan rasman qabul qilingan. 1960-yillardagi Malilik yosh kashshoflar harakati uni mitinglari uchun Bambara tiliga „Afiriki ye ani e ye, Mali“ deb tarjima qilgan. Tarjima Abdulay Bariyga tegishli hisoblanadi. Anʼanaga koʻra, Mali Qurolli Kuchlarining Garde Républicaine guruhi tomonidan davlat marosimlarida ijro etiladi.

## Matn

## Manbalar

## Havolalar
* Mali: ''Le Mali'' — Audio of the national anthem of Mali, with information and lyrics (archive link)
* Presidency of Mali: Symboles de la République, L’Hymne National du Mali
Darwin Machís

**Darwin Daniel Machís Marcano** (;) 1993-yil 7-fevralda Venesuelaning Tucupita shahrida dunyoga kelgan futbolchi hisoblanadi. „Granada“ klubi va Venesuela terma jamoasida hujumchi sifatida faoliyat olib boradi.

## Jamoalardagi faoliyati
Machis professional faoliyatini „Mineros Guayana“da boshlagan. 2011-yil 21-avgustda „Estudiantes de Merida“ga qarshi oʻyinda Darvin Venesuela Primerasida debyut qilgan . „Yarakuyanos“ga qarshi duelda Darvin „Mineros Guayana“ uchun birinchi golini raqib darvozasiga kiritgan. 2012-yilning yozida Machish Ispaniyaning „Granada“ jamoasiga oʻtgan. 20-avgust kuni „Rayo Valyekano“ga qarshi oʻyinda u La Ligada debyut qilgan.

2014-yil boshida Machis „Gerkules“ jamoasiga ijaraga berilgan. 17-may kuni „Alkorkon“ga qarshi oʻyinda u Ispaniya „Segnuda“ jamoasida debyut qilgan. Ijara muddati tugagach, Darvin Granadaga qaytib kelgan va asosiy jamoa uchun bir nechta oʻyin oʻtkazgan.

2015-yilning yozida Machish „Ueska“ga ijaraga oʻtgan. 22-avgust kuni „Deportivo Alaves“ga qarshi oʻyinda u yangi jamoada debyut qilgan. 4-oktyabr kuni „Real Valyadolid“ga qarshi oʻyinda Darvin „Ueska“ safida ilk golini kiritgan. Mavsum yakunida u jamoaning eng yaxshi toʻpurarlaridan biriga aylangan. 2016-yilning yozida Darvin La Liganing yangi aʼzosi „Leganes“ga ijara asosida qoʻshilgan. 22-avgust kuni „Selta“ ga qarshi oʻyinda u yangi jamoada debyut qilgan . 29-noyabr kuni Ispaniya kubogi doirasida „Valensiya“ ga qarshi oʻyinda Machis „Leganes“ safida oʻzining birinchi golini urgan. Shartnoma muddati tugagach, u Granadaga qaytgan. „Kordoba“ga qarshi kechgan duelda u „dubl“ni amalga oshirib, klub safidagi ilk gollarini urgan. 30-oktyabr kuni Lorkaga qarshi oʻyinda Darvin xet-trik qayd etgan.

2018-yilning yozida Machish Italiyaning „Udineze“ klubiga oʻtgan. „Parma“ga qarshi oʻyinda u Italiya A seriyasida debyut qilgan. 2019-yil boshida Machis „Kadis“ga ijaraga berildi. 3-fevral kuni „Ovyedo“ga qarshi oʻyinda u yangi klub safida debyut qilgan. Xuddi shu uchrashuvda Darvin „Kadis“ darvozasiga birinchi golini urgan.

## Xalqaro faoliyati
2011-yil 23-dekabrda Kosta-Rikaga qarshi oʻrtoqlik uchrashuvida Machis Venesuela terma jamoasi safida debyut qilgan.

2013-yilda Venesuela yoshlar terma jamoasi tarkibida Darvin Argentinada boʻlib oʻtgan Janubiy Amerika yoshlar chempionatida ishtirok etgan. Turnirda u Urugvay va Ekvador , Peru terma jamoalariga qarshi oʻyinlarda maydonga tushgan.

2018-yilning 8-sentyabr kuni Kolumbiya terma jamoasiga qarshi kechgan duelda Machis terma jamoadagi ilk golini kiritgan.

2019-yilda Machis Braziliyada boʻlib oʻtgan Amerika Kubogida ishtirok etgan. Turnirda u Peru , Braziliya , Boliviya va Argentina terma jamoalariga qarshi oʻyinlarda ishtirok etgan. Boliviyaliklarga qarshi duelda Darvin „dubl“ qilgan.

## Venesuela tarkibidagi gollari

## Manbalar
Aleksandr Miller

**Aleksandr Yakovlevich Miller** (1868-yilda tugʻilgan – 1940-yil 16-mart, Levallois-Perret, Fransiyada vafot etgan) – rus diplomati, sharqshunos, sobiq davlat maslahatchisi.

## Tarjimayi holi
Aleksandr shifokor oilasida tugʻilgan. 1893-yildan boshlab tashqi ishlar vazirligida xizmat faoliyatini olib borgan.

1894—1899-yillarda Buxoroda siyosiy idoraning dragomani, 1899—1905-yillarda Seyistonda vitse-konsul, 1906-yilda Tehronda dragomanning birinchi missiyasi, 1907—1908-yillarda Liverpulda konsul, 1908—1910-yillarda Astrabadda konsul, 1910-yil oktyabr – 1913-yil yanvarda Tabrizda bosh konsul, 1913—1915-yillarda Ulan-Batorda diplomatik agent (Mo'g'uliston), 1915—1916-yillarda Ulan-Batorda bosh konsul sifatida faoliyat olib borgan. 1916-yil mart oyidan boshlab Buxoro amirligida istiqomat qilgan. 1916-yil oktyabridan Buxoro amirligida siyosiy agent sifatida oʻz xizmat faoliyatini oʻtay boshlagan.

U 1917-yilning mart oyida Buxoro amirligining siyosiy muxtoriyat maqomini buzmagan holda amalga oshirgan islohot loyihasining tashabbuskori va rahbari edi. Diplomat oʻsha yilning apreligacha rahbar lavozimda qolgan.

Fuqarolar urushi davrida Yager polki safida, Rossiya Janubiy Qurolli Kuchlarida (RJQK) va Rossiya armiyasida Qrim evakuatsiyasiga qadar koʻngilli askar sifatida xizmat qilgan. Evakuvatsiya jarayoni „Buyuk Gersog Aleksandr Mixaylovich“ kemasida amalga oshirilgan. Fransiyada muhojir, Afg'onistonda elchixona tarjimoni, shuningdek Yager polkining qutqaruvchilar assotsiatsiyasi aʼzosi. U imperator Nikolay II xotirasiga bagʻishlangan Zelotlar ittifoqining rasmiy aʼzolaridan biri boʻlgan. 1926- va 1927-yillarda Parijdagi Sharqni oʻrganish boʻyicha Rossiya jamiyatining yigʻilishlarida maʼruzalar oʻqigan. 1927-yilda Sharqshunoslar jamiyati majlisining raisi sifatida tayinlangan .

Aleksandr Miller Osiyo mamlakatlari tarixiga oid qator asarlar muallifi hisoblanadi. U 1940-yilning 16 mart sanasida Parij yaqinidagi Levallois-Perretda vafot etgan. Uning singlisi Natalya (1875—1962) mashhur moʻgʻul olimi A. Simukovning onasidir.

## Manbalar

## Adabiyotlar
* Miller Aleksandr Yakovlevich // Rossiyskoe zarubeje vo Fransii, 1919—2000 : biogr. slov. : v 3 t. / pod obщ. red. L. Mnuxina, M. Avril, V. Losskoy. – M. : Nauka : Dom-muzey Marini Tsvetaevoy, 2010. – T. 2 : L—R. – S. 186. – 684 s. – 1000 ekz. – ISBN 978-5-02-036267-3. – ISBN 978-5-02-036896-5 ; ISBN 978-5-93015-115-2(t. 2).
* Aleksandr Yakovlevich Miller 1868—1940
* Buxara v 1917 godu. Dokumenti // Krasniy arxiv. – 1927, № 1.
* *Shoxrat Kadirov.* Rossiysko-turkestanskiy istoricheskiy slovar. Tom 2. Oslo, 2004. (Rukopis).
* Nekrolog // Poslednie novosti. Parij, 1940. – 17 marta. – № 6929.
Georgiy Georgiev

**Georgi Georgiev** (; 1970-yil 11-avgustda tugʻilgan) – asli bolgariyalik, qisqa muddat Oʻzbekiston terma jamoasida oʻynagan sobiq professional futbolchi, hujumchi sifatida oʻynagan.

Georgiy Pirin (Blagoevgrad) futbol maktabi tarbiyalanuvchisi boʻlib, 2000-yilda Levski (Sofiya) PFK jamoasi bilan Bolgariya chempioni boʻlgan. Georgiev shuningdek, Miner (Pernik), PFK Slaviya (Sofiya), PFK Spartak (Pleven), PFK Kaliakra (Kaliakra), FK Lokomotiv (Mezdra) va boshqa jamoalarda oʻynagan.

## Futbolchilik faoliyati

### Terma jamoadagi faoliyati
Bolgariyada tugʻilgan Georgiev 2002-yilgi Jahon chempionati saralashida Oʻzbekiston milliy terma jamoasi sharafini himoya qilgan bir qancha xorijlik futbolchilardan biri edi. Georgiy 2001-yil 23-aprelda Tayvanga qarshi oʻyinda debyut oʻyinini oʻtkazgan va ilk golini ham urgan. Oʻzbekiston milliy terma jamoasi safida Georgiy jami beshta oʻyin oʻtkazib, ikkita gol urgan.

### Xalqaro gollar

: *Gol va natijalar roʻyxatida birinchi boʻlib Oʻzbekistonning gollari qayd etilgan*.

## Manbalar

## Havolalar
* 
* 
* Georgi Georgiev LevskiSofia.info saytidagi profil
Munavvara Usmonova

Usmanova Muhayyo 

## Tarjimayi holi
Munavvara Usmonova 1965-yil 13-iyunda Andijon viloyatining Marhamat tumanida tavallud topgan. Oliy maʼlumotli. U 1988-yil Toshkent davlat pedagogika universitetining Oʻzbek filologiyasi fakultetini tugatgan. Dastlabki mehnat faoliyatini Marhamat tumanidagi maishiy xizmat koʻrsatish korxonasida kadrlar boʻlimi inspektori sifatida boshlagan. 1992—1996-yillar Marhamat tumani hokimi oʻrinbosari sifatida ishlagan. Munavvara Usmonova mehnat faoliyati davomida O’zbek va xorijiy tillari gimnaziyasi direktor oʻrinbosari (1996—2001), Toshkent Davlat agrar universiteti qoshidagi akademik litsey direktor muovini (2001—2007), „Saodat“ jurnali boʻlim muharriri (2008—2010), Oʻzbekiston Yozuvchilar uyushmasi maslahatchisi (2010—2018) kabi lavozimlarda ishlagan. 2018-yildan buyon „Saodat“ jurnali bosh muharriri sifatida faoliyat olib bormoqda.

## Ilmiy faoliyati
Munavvara Usmonova betakror shoira. Uning „Diydor“ (1991), „Sizga oʻxshasin“ (2004), „Sogʻinch manzili“ (2007), „Yuragimdasan, Vatan“ (2013), „Bunday elni qaydan topasan?“ (2015), „Keragimsiz“ (2016), „Ona men keldim degin“ (2017), „Bir kuni…“ (2018) kabi sheʼriy toʻplamlari hamda „Vatan- ulugʻ darsxona“(2016) publitsistik maqolalar toʻplami chop etilgan. Munavvara Usmonova sheʼriyatida butun borliqqa boʻlgan muhabbat ufurib turadi. Shiora sheʼriyatda oʻz tuygʻularini tabiat, daraxtlar, gular, jamiki borliq vositasida his qilardi. Munavvara Usmonova koʻplab sheʼrlari qoʻshiqqa aylantirilgan. Uning bir qancha asarlari nemis, ozarbayjon, rus, qoraqalpoq va tojik tillariga tarjima qilingan.

## Mukofotlari
Munavvara Usmonova 2011-yil Oʻzbekiston yozuvchilar uyushmasi tomonidan oʻtkazilgan „Vatan uchun yashaylik“ koʻrik tanlovi hamda 2015-yil „Eng, ulugʻ, eng aziz“ tanlovi respublika gʻolibligini qoʻlga kiritgan. Munavvara Usmonova 2013-yil samarali ijodi uchun „Shuhrat“ medali bilan taqdirlangan.

= Manbalar =
Afrika Ittifoqining rasmiy madhiyasi

**Let Us All Unite and Celebrate Together** (arab. فلنتحد جميعا ونحتفل معا; fransuzcha: Unissons-nous tous et célébrons ensemble; portugalcha: Vamos todos nos unir e celebrar juntos; Ispancha: Unámonos todos y celebremos juntos suahili: Hebu wote kuungana) — Afrika Ittifoqining madhiyasi hisobalanadi. Musiqasini keniyalik xor bastakori Arthur Mudogo Kemoli bastalagan. U 1986-yildan Afrika Birligi Tashkilotining madhiyasi boʻlib xizmat qilgan va keyin yangi tashkil etilgan Afrika Ittifoq tomonidan qabul qilingan.

## Tarix
Madhiya efiopiyalik shoir Tsegaye Gabre-Medhinning „Proud to be African“ nomli sheʼri asosida yozilgan. Keniyalik xor bastakori Arthur Mudogo Kemoli 1986-yilda Dakarda (Senegal) madhiya musiqasini yaratgan va u tanlov doirasida Afrika Birligi Tashkilotining (ABT) madhiyasi sifatida tanlangan. Xuddi shu yili Afrika Birligi Tashkiloti Tsegayeni madhiyani yozgani uchun mukofot bilan taqdirladi.

## Matn

## Manbalar

## Havolalar
* African Union page on its symbols
* African Union Anthem
Ummu al-Banin

**Fatima binti Xuzom al-Kilobiyya al-Alaviyya** (; vafot etgan yili (683/684) yoki hijriy 69-yilda (688/689), **ʾUmm al-Banin** nomi bilan mashhur (ٱ), yaʼni „Oʻgʻillarning onasi“) Alining xotini. U Banu Kilab qabilasidan Qays Aylan qabilalaridan boʻlgan. Umm al-Banin islom paygʻambari Muhammadning qizi Fotima vafotidan keyin Ali ibn Abu Tolibga nikohlandi. Umm al-Banin va Alining toʻrt oʻgʻli boʻlib, ularning kattasi Karbalo jangida Husayn ibn Ali qoʻshinlari qoʻmondoni Abbos ibn Alidir. Ruqayya binti Ali uning yagona qizi boʻlgan. Umm al-Baninning barcha oʻgʻillari keyinroq Karbalodagi jangda halok boʻldilar.

Umm al-Banin hijriy 69-yili (688/689) yoki 13 Jumada al-Taniy 64-yilda (684-yil 6-fevral) da vafot etgan deb aytiladi. U Madinadagi *Jannat al-Baqiy* qabristoniga dafn etilgan.

## Farzandlari
Ummu al-Baninning toʻrt oʻgʻil va bir qizi bor edi:

# Abbos ibn Ali
# Abdulloh ibn Ali
# Ruqayya binti Ali
# Jaʼfar ibn Ali
# Usmon ibn Ali

Umm al-Banin avlodlari Pokistonda Avon nomi bilan tanilgan.

## Yana qarang

* Fotima
* Bibi Pak Daman
* Ashuro
* Tasu'a
* Ziyrat Ashuro
* Alining shia qarashlari
* Ali ibn Husaynning Damashqdagi xutbasi

## Manbalar
Sherzod Fayziyev (futbolchi)

**Sherzod Nayimovich Fayziyev** (1992-yil 6-fevralda tugʻilgan) – oʻzbekistonlik professional futbolchi, Oʻzbekiston Superligasining „Mash’al“ jamoasida himoyachi pozitsiyasida oʻynagan.

## Futbolchilik faoliyati
Fayziyev faoliyatini Oʻzbekistonning „Mash’al“ Muborak jamoasida boshlagan. 2016-yilgi mavsum oldidan Fayziyev Toshkentning „Lokomotiv“ klubi bilan shartnoma imzolagan. 2018-yilgi mavsumda Bekobodning Metallurg jamoasida, 2019-yilgi mavsumda esa Olmaliqning „AGMK“ va Jizzaxning „Soʻgʻdiyona“ jamoalari safida oʻtkazgan. 2020-yilgi mavsum oldidan Sherzod „Lokomotiv“ klubi tarkibiga qaytgan.

2022-yilda Fayziyev Malayziya yuqori ligasida ishtirok etuvchi „Shri Pahang“ klubi bilan shartnoma imzolagan. 2022-yil 18-iyun kuni Fayziyev Shri-Paxang jamoasida „Sabah“ klubiga qarshi oʻyinda debyut oʻyinini oʻtkazgan. 2024-yil yanvar oyida Navoiyning „Qizilqum“ klubi bilan shartnoma imzolagan.

## Yutuqlari

### Lokomotiv

* Oʻzbekiston Chempioni: 2016, 2017
* Oʻzbekiston Kubogi sohibi: 2016, 2017

## Manbalar

## Havolalar

* Sherzod Fayziev Soccerway saytida
Galina Melnikova

**Galina Vitalyevna Melnikova** — (1936-yil, 23-dekabr, Toshkent, Oʻzbekiston SSR, SSSR) — Oliy toifali suxandon,O’zbekistonda xizmat ko’rsatgan artist, „Doʻstlik<nowiki/>“ ordeni, Rossiya Federatsiyaning „Aleksandr Sergeyevich Pushkin“ medali, Rossiya Federatsiyasining „Doʻstlik“ ordeni sohibi

## Tarjimayi holi
Galina Melnikova 1936-yil 23-dekabrda Toshkent shahrida tugʻilgan. Oliy maʼlumotli. 1961-yilda Chet tillari pedagogika institutini tugatgan. Oliy toifali diktor. U televideniyedagi ilk faoliyatini 1956-yilda boshlagan. Televideniyedagi faoliyati davomida Galina Melnikova siyosiy, ishtimoiy, badiiy-musiqaviy koʻrsatuvlarni olib borgan. Xususan, „Axborot“ yangiliklar koʻrsatuvining eng taniqli diktorlaridan biri hisoblanadi.
## Faoliyati
Galina Melnikova Oʻzbekistonda oʻtkazilgan madaniy, ishtimoiy, mehr-saxovat tadbirlarining faol ishtirokchilaridan biri. U „Mehrjon“ jamoasi bilan birgalikda Beslan fojeasida jabr koʻrgan bolalarga insonparvarlik yordamini koʻrsatishda va qarovsiz va yetim qolgan bolalarning hayoti bilan bogʻliq xayrli ishlarda faoliyat olib borgan. Galina Melnikova bolalar huquqlarini himoya qilish boʻyicha qator xalqaro konfirensiyalar qatnashchisi. U Oʻzbekiston Respublikasi prezidentining bayram tabriklari va murojaatlarini televideniyeda oʻqib eshittiradi. Uning koʻplab maqolalari „Oʻzbek sovet ensiklopediyasi“ va „Oʻzbekiston milliy ensiklopediyasi“ga kiritilgan. Galina Melnikova Oʻzbekiston Respublikasi „Nuroniy“ jamgʻarmasi, Oʻzbekistondagi rus madaniyat markazi va baynalminal uyushmasi aʼzosi sifatida faoliyat olib bormoqda. U koʻplab diktorlarning ustozi va oʻz kasbiga sodiq suxandon boʻlgan.

## Mukofotlari
Galina Melnikova uzoq yillar davomidan oʻzbek televideniyesida faoliyat koʻrsatib kelganligi munosabi bilan 1975-yil „Oʻzbekiston SSRda xizmat koʻrsatgan artist“ unvonini, 1996-yilda „Doʻstlik“ ordeni, 2010-yil Rossiya Federatsiyaning „Aleksandr Sergeyevich Pushkin“ medali, 2014-yil „Fidokorona xizmatlari uchun“ ordeni, 2016-yil „Oʻzbekiston Respublikasi xalq artisti“ unvonini, 2018-yil „Mehnat faxriysi“ koʻkrak nishoni, 2018-yil Rossiya Federatsiyasining „Doʻstlik“ ordeni kabi mukofotlar bilan taqdirlangan.

= Manbalar =
Kot-dʼIvuar davlat madhiyasi

**L’Abidjanaise** (inglizcha: „The Song of Abidjan“ tarjima: „Abidjan qoʻshigʻi“) — Kot-dʼIvuar davlat madhiyasi hisoblanadi. 1960-yil 27-iyulda 60-207-sonli qonun asosida qabul qilingan. Madhiyaning davlat madhiyasi maqomi Kot-d’Ivuar konstitutsiyaning 29-moddasida mustahkamlab qoʻyilgan. U lirik va vatanparvar sheʼr shaklida boʻlib, Kot-d’Ivuar tuprogʻining buyukligini va umid, tinchlik, qadr-qimmat va haqiqiy birodarlik kabi qadriyatlarni ifodalovchi ilhomlantiruvchi qoʻshiq hisoblanadi.

## Tarix

1960-yilda mamlakat mustaqillikka erishganida qabul qilingan „L’Abidjanaise“ Kot-d’Ivuarning milliy madhiyasi hisoblanadi. Qoʻshiq soʻzlari vazirlar Mathieu Vangah Ekra va Joachim Bonyga tegishli. Musiqa Pierre-Marie Coty bilan birga Pierre-Michel Pango tomonidan yaratilgan va bunda fransuz madhiyasi „La Marseillaise“ni namuna sifatida olgan.

2007-yildan 2009-yilgacha Loran Gbagbo rahbarligida „L’Abidjanaise“ milliy madhiya sifatida boshqa „L’Ode à la Patrie“ qoʻshigʻiga almashtirish taklifi ilgari surildi. Ushbu madhiya matni 2002-yilda Kot-dʼIvuardagi fuqarolar urushi boshlanganidan keyin yaratilgan va 2003-yilda tanlov yoʻli bilan tanlangan. „Ode à la Patrie“ qoʻshigʻi sobiq davlat rahbari tarafdorlari tomonidan kuylangan va hozirgi madhiya oʻrniga RTI televideniyesi orqali efirga uzatilgan. 2007-yilgacha „Ode à la Patrie“ qoʻshigʻi madhiya sifatida ishlatilgan boʻlishiga qaramay, konstitutsiyaga koʻra mamlakatning bugungi kundagi milliy madhiyasi „L’Abidjanaise“ hisoblanadi. Keyinchalik mamlakat madhiyasini oʻzgartishga oid berilgan takliflar rad etildi.

## Matn

## Manbalar

## Havolalar
* The Republic's symbols on the Ivorian presidency's website
* Video of the Song of Abidjan, sung in its entirety
Qutlibeka Rahimboyeva

**Qutlibeka Rahimboyevna Rahimboyeva** (1952-yil, 9-fevral; Toshovuz, Turkmaniston SSR) — shoira, tarjimon va jurnalist. Oʻzbekiston Respublikasida xizmat koʻrsatgan madaniyat xodimi.

## Tarjimayi holi
Qutlibeka Rahimboyeva 1952-yil 9-fevralda Turkmaniston SSRning Toshovuz viloyatida tugʻilgan. 1974-yil Fargʻona davlat pedagogika institutini tugatgan. Dastlabki mehnat faoliyatini 1973-yili Fargʻona viloyatining Quva tumanida joylashgan 29-sonli maktabda oʻqituvchi sifatida boshlagan. 1974—1978-yillar Toshovuz shahridagi 14-sonli maktabda oʻqituvchi, 1978—1979-yillar OʻzR FA Til va adabiyot institutida laborant, 1979—1983-yillar Gʻafur Gʻulom nomidagi adabiyot va sanʼat nashriyotida kichik, soʻngra katta muharrir, 1983-yildan buyon „Saodat“ jurnalining turli lavozimlarida faoliyat yuritib kelmoqda.

## Ijodiy faoliyati
Qutlibeka Rahimboyeva „Yuragimda koʻrganlarim“ (1980), „Uzun kunduzlar“ (1981), "Uygʻonish fasli (1989), „Ozodlik“ (1991), "Koʻksimdagi Tangritogʻ (1996), „Qora koʻzlarim“ (2013), „Sham koʻtargan ayol“ (2009), „Toʻylar muborak“ (2017), „Muhabbat, sen chiroylisan“ (2017) kabi sheʼriy va nasriy asarlari muallifi hisoblanadi. Qutlibeka Rahimboyeva ijodida, asosan xalqparvarlik mavzusi yetakchilik qiladi. Shoira xalqining oʻtmishi va buguni bilan faxrlanadi. Uning asarlarida asosan vatanni sevish, ulugʻlash, faxrlanish kabi tuygʻular aks etgan.

Qutlibeka Rahimboyevaning respublika gazeta-jurnallarida „Sulton suyagini xor etmas“, Hamma biladigan sir", „Til uchidagi soʻz“ kabi munozaraga chorlovchi publitsistik maqolalari nashr etilgan. Uning „Qishning oxirlari“ dostonida „oʻzbeklar ishi“ fojialari toʻliq aks ettirilgan. U „Tohirning Zuhrosi“ nomli asar ham yozgan. Qutlibeka Rahimboyeva Marina Svetayeva, Lesya Ukrainka kabi shoiralarning asarlarini oʻzbek tiliga tarjima qilgan.

## Mukofotlari
Qutlibeka Rahimboyeva faoliyati Oʻzbekiston Respublikasi tomonidan yuqori baholangan. U 1994-yil „Oʻzbekiston Respublikasida xizmat koʻrsatgan madaniyat xodimi“, 1999-yil „Shuhrat“ medali bilan mukofotlangan.

## Manbalar
Ekstraliga (ayollar futboli)

**Ekstraliga** () — ayollar assotsiatsiyasidagi futbol jamoalari uchun eng yuqori Polsha ligasi. Liganing birinchi mavsumi 1979-1980-yillarida boʻlgan. Dastlab, *I liga polska kobiet* deb nomlangan. Birinchi unvon sohibi Czarni Sosnovic edi. 2005-yilda liga *Ekstraliga kobiet* deb oʻzgartirildi. Liga gʻolibi UEFA ayollar oʻrtasidagi Chempionlar ligasiga yoʻllanma oladi. Chiqib ketgan jamoalar I ligaga tushadilar.

## 2020—2021-yilgi klublar
Manba

## Format
Ligada oltita jamoa ishtirok etgan 2009—2010-yilgi mavsumiga qadar jamoalar bir mavsumda toʻrt marta oʻzaro oʻynashgan. Shunday qilib, har bir klub jami 20 tadan oʻyin oʻtkazdi. Mavsumdan soʻng oxirgi oʻrin quyi ligaga tushib ketdi, 5-oʻrinni egallagan esa ikki oʻyindan iborat pley-offda oʻynadi.

2010—2011-yilgi mavsumda Polshaning butun ayollar futboli qayta tashkil etildi. Tarkib 6 jamoadan 10 jamoaga oʻzgardi. Buning uchun ikkita 2-divizionning har biridan ikkitadan jamoa to‘g‘ridan-to‘g‘ri oliy ligaga yo‘l oldi va 3-o‘rinni egallagan ikki jamoa ikki o‘yinli pley-off o‘ynadi, g‘olib esa 6-o‘rin egasiga qarshi ikki o‘yinli pley-off o‘ynadi.

2014—2015-yilgi mavsumdan boshlab yuqori darajadagi musobaqada 12 ta jamoa ishtirok etadi. 2015—2016-yilgi mavsumdan soʻng jamoalar chempionlik va quyi ligaga chiqish guruhlariga boʻlingan. Ushbu bosqichda toʻplangan ballar mavsumdagi ballarga qoʻshiladi.

## Chempionlar roʻyxati

## Klublar boʻyicha yuqutlari

## Manbalar

## Havolalar

* pzpn.pl — rasmiy veb-sayt?
* 90minut.pl
* Liga uefa.com saytida
* Polsha ligasi women.soccerway.com saytida ; Turnir, natijalar, oʻyinlar
Alevtina Fedulova

**Alevtina Vasilevna Fedulova** (**Timakova**, 1940-yil 14-aprel, Elektrostal, Moskva viloyati, RSFSR, SSSR) – Rossiyaning siyosiy va jamoat arbobi. Butunittifoq pioner tashkiloti markaziy kengashi raisi. Komsomol Markaziy Komiteti huzuridagi V. I. Lenin (1971—84). 1-chaqiriq Davlat Dumasi deputati (1993-95).

## Tarjimayi holi
Alevtina Fedulova (qizlik familiyasi Timakova) 1940-yil 14-aprelda Moskva yaqinidagi Elektrostal shahrida Vasiliy Alekseevich Timakov va Viktoriya Igorevna (qizlik ismi Gulin) oilasida tugʻilgan. Uning Lidiya ismli singlisi boʻlgan.

Alevtina Krupskaya nomidagi Moskva viloyat pedagogika institutini kimyo-biologiya fakulteti (1963), KPSS MK huzuridagi Ijtimoiy fanlar akademiyasi (1986) tamomlagan. 1963-yildan 1991-yil avgustgacha KPSS aʼzosi boʻlgan.

1957-1968-yillarda maktab oʻqituvchisi boʻlib ishlagan.
1968-yilda u Moskva shahar komsomol qoʻmitasining 1-kotibi etib saylandi. Elektrostal, keyin Moskva viloyat komsomol qoʻmitasi kotibi.
1971-1983-yillarda – Komsomol Markaziy Qoʻmitasining kotibi, Butunittifoq pioner tashkiloti Markaziy Kengashi raisi. 
1981-1986-yillarda – KPSS Markaziy taftish komissiyasi (TSRK) aʼzosi.
1984-1987-yillarda Sovet tinchlik qoʻmitasining mas’ul kotibi. Katya Lycheva bilan AQShga tashrif buyurdi.
1987-1991-yillarda – Sovet ayollari qoʻmitasi raisining birinchi oʻrinbosari.
1990-yil iyuldan 1991-yil avgustgacha – KPSS Markaziy Qoʻmitasi aʼzosi.
1991-yildan 1992-yilgacha – Sovet ayollari qoʻmitasining raisi.
1992-yil fevraldan 2006-yil fevralgacha – „Rossiya ayollari“ (hozirgi „Rossiya ayollar ittifoqi“) Butunrossiya jamoat tashkiloti raisi. 
1993-yil oktyabr oyida „Rossiya ayollari“ siyosiy harakatining tashkilotchilaridan biri boʻldi. 
1993-yil 12-dekabrda „Rossiya ayollari“ jamoat birlashmasi federal partiya roʻyxati boʻyicha Rossiya Federatsiyasi Federal Majlisining 1-chaqiriq Davlat Dumasi deputati. "Rossiya ayollari " parlament fraksiyasi rahbari etib saylangan. 
1994-yil yanvardan 1995-yil dekabrgacha – Rossiya Federatsiyasi Davlat Dumasi raisining oʻrinbosari. 
1998-yil dekabr oyida „Rossiya ayollari“ harakati Moskva meri Yuriy Lujkov raisligidagi „Vatan“ siyosiy harakatining kollektiv aʼzosi boʻlgan.

## Mukofotlar

* Xalqlar doʻstligi ordeni
* "Shon-sharaf belgisi" ordeni
* Mehnat Qizil Bayroq ordeni
* IV darajali "Vatanga xizmatlari uchun" ordeni
* III darajali "Vatanga xizmatlari uchun" ordeni (2000) – *"davlat oldidagi xizmatlari va koʻp yillik faol ijtimoiy faoliyati uchun"* 
* 2001 yilda „Olimpiya“ ayollar yutuqlarini jamoatchilik eʼtirof etgani uchun Milliy mukofoti laureati.

## Manbalar
Pavel Izatullaev

**Pavel Serverovich Izatullaev** (1972-yil 4-avgustda tugʻilgan) – oʻzbekistonlik va rossiyalik nafaqadagi professional futbolchi, himoyachi va yarim himoyachi sifatida oʻynagan.

## Futbolchilik faoliyati
Pavel futbolchilik faoliyatini Navoiyning „Zarafshon“ klubi tarkibida boshlagan. SSSR parchalanganidan soʻng u Qozogʻiston Premyer-ligasining „Uralets“ (Oʻral) klubiga oʻtgan. Uralsk jamoasi tarkibida bor-yoʻgʻi 5 ta oʻyinda ishtirok etgan. 1993—1994-yillarda Qozogʻiston chempionati debyutanti „Qorachaganak“ jamoasi tarkibida oʻynagan. Keyinchalik sobiq jamoasi „Zarafshon“ jamoasiga qaytgan va klub tarkibida uch mavsum davomida oʻynagan.

2000-yilgi mavsumda u Rossiyaga koʻchib oʻtgan va ikkinchi divizionda ishtirok etuvchi jamoalar, „Torpedo-Viktoriya“ (Nijniy Novgorod), „Diana“ (Voljsk), „Nosta“ (Novotroitsk) klublarida oʻynagan. Faoliyatining oxirida Pavel asosan havaskor klublarda oʻynagan.

Faoliyatini tugatgandan soʻng Cheboksari shahrida bolalar murabbiyi boʻlib ishlagan („Dinamo“ oʻsmirlar sport maktabi va 5-sonli gimnaziya), birinchi murabbiylik toifasiga ega. 2000 va 2002-yillarda tavallud topgan yoshlar terma jamoalari murabbiylik qilgan. 2017-yilda u Chuvashiyaning eng yaxshi murabbiyi deb topildi.

## Manbalar

## Havolalar
* Pavel Izatullaev Footballfactsru saytida
Shavkat Raimqulov

**Shavkat Abdusalomovich Raimqulov** (1984-yil 7-mayda tugʻilgan) – oʻzbekistonlik nafaqadagi futbolchisi, himoyachi pozitsiyasida oʻynagan.

## Futbolchilik faoliyati
Faoliyatini 2000-yilda Angrenning „Semurgʻ“ klubida boshlagan. Oʻzbekistonning turli futbol klublari, Navoiy Zarafshon, Toshkent Traktor, Namangan Navbahor, Andijon, Bunyodkor, Shoʻrtan, Nasaf, Oqtepa jamoalarida faoliyat olib borgan. Faoliyatini 2014-yilda „Buxoro“ klubida oʻynagan. 2016-yilgi mavsumda „Lokomotiv BFK“ jamoasida oʻynaganidan soʻng futbolchilik faoliyatini yakunlagan.

## Milliy terma jamoa
2003-yilda Oʻzbekiston yoshlar terma jamoasi bilan birga BAAda boʻlib oʻtgan yoshlar oʻrtasidagi jahon chempionatida ishtirok etgan.

2004—2009-yillarda Oʻzbekiston terma jamoasi aʼzosi boʻlgan. Umuman olganda, u 2008 va 2009-yillarda Saudiya Arabistoni va Ozarbayjon terma jamoalariga qarshi terma jamoa safida ikkitadan oʻyin oʻtkazgan. Shu bilan birga, 2004-yilda milliy terma jamoa bilan Xitoyda boʻlib oʻtgan Osiyo Kubogida ishtirok etgan. Turnir davomida yerda zaxirada qolgan.

Raimqulov Oʻzbekiston terma jamoasining 2004-yilgi Osiyo Kubogida ishtirok etgan edi, biroq u terma jamoadagi debyutini faqat 2008-yilda 22-iyun kuni JCh-2010 saralash bosqichida Saudiya Arabistoniga qarshi 4:0 hisobida oʻtkazgan.

## Yutuqlari

### Bunyodkor Toshkent

* Oʻzbekiston Oliy ligasi gʻolibi: 2008, 2009
* Oʻzbekiston kubogi sohibi: 2008

## Manbalar

## Havolalar

* 
* 
*
Zou Zheng

**Zou Zheng** () (1988-yil 7-fevralda tugʻilgan) — xitoylik futbolchi, hozirda Xitoyning birinchi ligasi vakili Sichuan Jiuniu jamoasida oʻynaydi.

## Klubdagi faoliyati
Zou Zheng futbolchilik faoliyatini 2001-yilda Qingdao Jonun yoshlar akademiyasida oʻynashdan boshlagan. U 2002 va 2005-yillar orasida ota-onasi bilan Oklendga koʻchib oʻtgan. U Qingdao Jonunga qaytib kelgan va 2007-yilgi mavsumda asosiy jamoaga koʻtarilgan. Zou klubdagi debyutini 2007-yilning 4-noyabrida Shenzhen Xiangxuega qarshi oʻyinda (2:2) oʻtkazgan. Uning klub uchun birinchi golini 2008-yil 15-sentyabrda Dalian Shidega qarshi oʻyinda kiritgan.

2014-yil 24-dekabrda Zou Xitoy Superligasi vakili Guancgzhou Evergrandga oʻtgan. U klubdagi debyutini 2015-yilning 9-martida Shijiazhuang Ever Brightga qarshi o‘yinda (2:1) o‘tkazgan. Zou klub uchun birinchi golini 2015-yil 20-iyun kuni Shandong Luneng Taishanga qarshi o‘yinda (2:1) kiritgan. 2015-yil 21-sentabrda Zou o‘zining mavsumdagi ikkinchi golini Guangzhou R&amp;amp;Fga qarshi o‘yinda (2:1) kiritgan. Zou „Guancgzhou“ tarkibida oʻttizta oʻyinda maydonga tushgan va 2015-yilgi mavsum oxirida oʻzining birinchi Superliga va Osiyo Chempionlar Ligasi chempionligini qoʻlga kiritgan.

2015-yilning 17-dekabrida Zou 2015-yilgi FIFA klublar o‘rtasidagi jahon chempionati yarim finalida „Barselona“ga qarshi o‘yinda Luis Suares tomonidan qoʻpollik ishlatilib, chap oyog‘ining to‘pig‘i singan va to‘pig‘i bo‘g‘imidan chiqib ketgan. U 2015-yilning 18-dekabrida va 2016-yilning 4-yanvarida Yaponiyada ikki marta operatsiya qilingan. Zou jarohatidan tuzalib 2016-yil 15-oktabr kuni „Shijiazhuang Ever Bright“ga qarshi oʻyinda maydonga tushgan. 2017-yilning 15-iyulida u „Shandong Luneng“ga qarshi oʻyinda golga mualliflik qilgan. Zou 2017-yilgi mavsumdan soʻng „Tianjin Syuantszyan“ga oʻtishi mumkinligi haqida gap soʻzlar tarqlagan. Biroq, u oxir-oqibat „Guangzhou Evergrand“, „Tianjin Quanjian“ va „ Shangha Shenhua“ oʻrtasidagi bir qator kelishmovchiliklar tufayli klubda qolgan.

2019-yil 28-fevralda Zou yuqori diviziondagi Guangzhou R&F jamoasiga oʻtgan va uch yillik shartnoma imzolagan.

## Xalqaro faoliyati
Zou Xitoy terma jamoasidagi debyutini 2015-yilning 8-sentabr kuni JCh—2018 saralash bosqichi doirasida Maldiv orollariga qarshi o‘yinda (3:0) o‘tkazgan.

## Faoliyat statistikasi

### Klub statistikasi

### Xalqaro statistika

## Yutuqlar

### Klub
**[[Guangzhou FC|Guangzhou Evergrand]]**

* Xitoy Superligasi : 2015, 2016, 2017
* Osiyo Chempionlar Ligasi : 2015-yil
* Xitoy FA kubogi : 2016
* Xitoy FA Superkubogi : 2016, 2017, 2018

## Manbalar
Igor Ivanov (futbolchi, 1960)

**Igor Ivanovich Ivanov** (; 1960-yil 8-yanvar) – sovet va oʻzbekistonlik sobiq professional futbolchi, yarim himoyachi pozitsiyasida oʻynagan, faoliyatini yakunlaganidan keyin murabbiy boʻlgan.

## Futbolchilik faoliyati
Zarafshon umumtaʼlim maktabida taʼlim olgan. Futbolchilik faoliyati davomida Sovet Ittifoqining „Zarafshon“, „Paxtakor“, „Spartak“ (Moskva), Simferopolning „Tavriya“, „Sohibkor“ (Xalqobod), „Jayhun“ (Urganch), „Navbahor“, „Nurafshon“ kabi jamoalarida oʻynagan. Igor shuningdek, „Kimyogar“ (Olmaliq), Ukrainaning „Priladist“, Qozogʻistonning „Karachaganak“ va Malayziyaning „Perlis“ jamoalarida ham faoliyat olib borgan.

Futbolchi faoliyati yakunlangach, murabbiy boʻlib ishlagan. 2001-yilda u Sochi Jemchujina jamoasi bosh murabbiyiga yordam bergan. 2002—2003-yillarda „Zarafshon“ (Navoiy) klubi bosh murabbiyi lavozimida ishlagan.

## Manbalar

## Havolalar

* Igor Ivanov Footballfacts saytida
* Igor Ivanov Footbook saytida
* Igor Ivanov Sportbox saytida
* Igor Ivanov Footballdatabase saytida
Zafarjon Musaboyev

**Zafarjon Musaboyev** (1975-yil 15-oktyabrda tugʻilgan) — 1996-yilgi Osiyo Kubogida Oʻzbekiston terma jamoasi safida oʻynagan oʻzbekistonlik nafaqadagi futbolchi. Namanganning „Navbahor“ jamoasida ham oʻynagan.

## Futbolchilik faoliyati
Musaboyev o‘z faoliyatini „Sohibkor Xalqobod“ jamoasida, to‘rtinchi toifadagi Sovet Ittifoqining ikkinchi „B“ ligasida boshlagan. SSR parchalanganidan keyingi dastlabki yillarda O‘zbekiston birinchi ligasida „Norin/Suvchi“ (Haqqulobod) jamoasida o‘ynagan. 1994-yili O‘zbekiston Superligasi vakili Namanganning „Navbahor“ klubiga o‘tgan. Faoliyatini „Andijon“ klubida yakunlagan.

1994-yili „Navbahor“ (Namangan) jamoasiga o‘tib, besh yarim mavsumni uning tarkibida o‘tkazdi. Namanganliklar safida bir bor Oʻzbekiston chempioni boʻlgan (1996), bir necha bor mamlakat kubogi sohibi bo‘lgan. 1996-yilgi chempionat mavsumida u 17 ta gol urdi, chempionatning beshinchi toʻpurari va klubining eng yaxshi merganiga aylangan.

1999-yilgi mavsumda u Andijon jamoasiga koʻchib oʻtgan. 2001-yilgi mavsumda chempionat toʻpurarlari orasida yettinchi oʻrinni egallagan (15 ta gol). U klubdagi soʻnggi oʻyinlarini 2002-yilda oʻtkazdi, keyingi mavsumda u mavsum qaydnomasiga kiritildi, ammo oʻynamadi.

Musaboyev O‘zbekiston oliy ligasida jami 173 ta o‘yin o‘tkazib, 70 ta gol urgan. U oliy liga tarixidagi 50-xet-trik muallifiga aylangan (1996-yil), jami faoliyati davomida 5 ta xet-trik qayd etgan.

O‘zbekiston olimpiya terma jamoasi safida 1995-yilda qozog‘istonlik tengdoshlari darvozasiga gol muallifi bo‘lgan (1:3).

1996-yil may-iyun oylarida O‘zbekiston terma jamoasi tarkibida Osiyo kubogi saralash turnirida Tojikiston bilan ikki o‘yinda (0:4, 5:0) ishtirok etgan, har ikkala o‘yinda ham maydonga tushgan. 1996-yil dekabr oyida u Osiyo Kubogi final turnirida terma jamoa tarkibida ishtirok etdi, ammo maydonga tushmagan.

### Milliy terma jamoa
Musaboyev 1996-yilgi Osiyo kubogi saralashida O‘zbekiston terma jamoasi safida ikkita o‘yinda maydonga tushib, bitta gol urgan.

## Yutuqlari

* Oʻzbekiston Oliy ligasi Chempioni: 1996
* Oʻzbekiston Kubogi sohibi: 1995, 1998

## Manbalar

## Havolalar

* Zafarjon Musaboyev Footballfactsru saytida
An Ik-soo

**An Ik-soo** () (1965-yil 6-mayda tugʻilgan) — janubiy koreyalik futbol murabbiyi va sobiq futbolchi.

## Yoshlik yillari
An futboldagi professional faoliyatini 18 yoshida oliygohning 2-kurslik paytidayoq boshlagan. U oʻzining akademik koʻrsatkichlari tufayli Janubiy Koreyaning Chung-Ang universitetiga qabul qilingan edi, ammo An futbolchilik faoliyatini davom ettirish uchun Incheon milliy universitetiga koʻchib oʻtgan.

## Klubdagi faoliyati
U futbolni juda kech boshlaganiga qaramay, 1989-yilda Ilxva Chunma professional klubining asoschilaridan biriga aylangan. Bundan tashqari, u K ligasining eng yaxshi himoyachilaridan biri hisoblanib va Ilxvaga 1993-yildan 1995-yilgacha ketma-ket uchta chempionlikni qoʻlga kiritishiga yordam bergan. 1994-yilda u oʻzining oʻyinlari tufayli 1994-yilgi FIFA Jahon chempionatidan oldin Janubiy Koreya milliy futbol jamoasi uchun beshta oʻrtoqlik oʻyinida terma jamoaga chaqirilgan. U 1994-yilgi jahon chempionati uchun terma jamoaga ham tanlab olingan, ammo Jahon chempionati oʻyinlarida ishtirok etmagan.

Biroq, Ilxva 1995-yilgi mavsumdan soʻng Anni Poxang Stilersga sotib yuborgan, chunki ular Anni klubda oʻynash uchun juda yosh deb xisoblashgan, garchi An oʻsha yili klublar oʻrtasidagi Osiyo chempionati va K ligasi chempionligini qoʻlga kiritishda jamoasining asosiy oʻyinchisi boʻlgan boʻlsada bu klubda qolish uchun yetarli deb xisoblanmagan. Qizigʻi shundaki, An navbatdagi turnir finalida sobiq jamoasi Ilxvani magʻlub etib, klublar oʻrtasidagi Osiyo chempionatining eng yaxshi futbolchisi deb topilgan.

## Faoliyat statistikasi

### Klub

### Xalqaro

## Yutuqlar

### Futbolchilik
**Kookmin Bank**

* Koreya Prezidenti kubogi sohibi: 1988

**Ilhva Chunma**

* Klublar oʻrtasidagi Osiyo chempionati : 1995
* K Liga 1 : 1993, 1994, 1995
* Koreya Liga kubogi : 1992

**Pohang Steelers**

* Klublar oʻrtasidagi Osiyo chempionati : 1996/1997, 1997/1998 
* Koreya FA kubogi : 1996
* Koreya Ligasi kubogi sohibi: 1996, 1997

**Shaxsiy yutuqlar**

* K liga 1 eng yaxshi oʻyinchisi : 1994, 1997, 1998
* Klublar oʻrtasidagi Osiyo chempionatining eng qimmat futbolchisi: 1996—1997
* Klublar o‘rtasidagi Osiyo chempionatining eng yaxshi himoyachisi: 1996—1997

### Murabbiylik

* Koreya ayollar milliy chempionati: 2007

**Janubiy Koreya Universiadasi (ayollar)**

* Yozgi Universiada : 2009

**Busan IPark**

* Koreya Ligasi kubogi sohibi: 2011

## Manbalar
Ivan Nagayev

**Ivan Nagayev** (1990-yil 3-iyulda tugʻilgan) – oʻzbekistonlik sobiq professional futbolchi, hujumchi pozitsiyasida oʻynagan.

## Futbolchilik faoliyati
2011-yilning 24-fevralida Ivan 2011-yilgi mavsum uchun „Bunyodkor“ futbolchisi sifatida rasman eʼlon qilingan. 2011-yilgi mavsum uchun Bunyodkor klubi tomonidan Bekobodning „Metallurg“ klubiga ijaraga berilgan va mavsumning ikkinchi yarmida Samarqandning „Dinamo“ klubida oʻynagan.

2012-yilgi mavsumda Ivan „Dinamo“ safida 22 ta oʻyin oʻtkazib, 7 ta gol urgan. 2012-yilning 13-dekabr kuni Toshkentning „Lokomotiv“ klubiga oʻtgan. 2013-yilgi mavsumda „Lokomotiv“ jamoasida oʻynab, klubning eng yaxshi toʻpurarlari roʻyxatida 3-oʻrinni egallagan. 2015-yilning yanvar oyida u Quvaytning „Al-Qadisiya“ klubiga olti oylik muddatga ijara asosida oʻtgan 2017-yilda esa „Buxoro“ bilan ikki yillik shartnoma imzolagan. 2018-yilgi mavsum oldidan Qozogʻistonning „Ordabasi“ klubiga oʻtgan. Shu yilning yozida „Qizilqum“ jamoasi safiga qaytgan. 2019-yilgi mavsum yozgi qismida Jizzaxning „Soʻgʻdiyona“ klubiga oʻtgan. 2021-yilgi mavsumda sobiq jamoasi „Metallurg“ jamoasi bilan shartnoma imzolagan. 2023-yilgi mavsum boshida faoliyatini yakunlagan.

## Xalqaro oʻyinlar
Nagayev 2009-yili Misrda boʻlib oʻtgan 20 yoshgacha boʻlgan futbolchilar oʻrtasidagi jahon chempionati final bosqichida Oʻzbekiston terma jamoasi safida toʻp surgan. U Angliyaga qarshi oʻyinda bitta gol urgan va yakunda oʻyin 1:1 hisobida durang yakunlangan. 2010—2011-yillarda Oʻzbekiston yoshlar terma jamoasida oʻynagan. 2012—2019-yillarda Oʻzbekiston terma jamoasida oʻynagan.

## Yutuqlari

* Oʻzbekiston Superligasida ikkinchi oʻrin: 2013, 2014, 2015
* Oʻzbekiston Kubogi sohibi**:** 2014, 2016
* Oʻzbekiston Superkubogi sohibi: 2013-yil
* Quvayt kubogi sohibi: 2014-15

## Manbalar

## Havolalar
* Ivan Nagayev

* Ivan Nagayev Soccerway saytida
* Ivan Nagayev Transfermarkt saytida
Izabella Scorupco

**Izabella Dorota Scorupco** (1970-yil 4-iyunda tugʻilgan) — polshalik shved aktrisasi, qoʻshiqchi va model. U 1995-yilda suratga olingan Jeyms Bondning " *[[Oltin koʻz|Oltinkoʻz]]* " filmida Natalya Simonova rolini ijro etgani bilan mashhur. U shuningdek, 1992-yilda chiqarilgan va Yevropa xitiga aylangan Shirley &amp;amp; Company qoʻshigʻining " Shame, shame, shame " qoʻshigʻi bilan tanilgan.

## Hayoti
Scorupco 1970-yilda Polshaning Belostok shahrida musiqachi Lex va shifokor Magdalena Skorupko oilasida tugʻilgan. Izabella bir yoshga toʻlganda, ota-onasi ajralishdi va u onasi bilan qoldi. 1978-yilda ular Shvetsiyaning Stokgolm shahridagi Bredanga koʻchib oʻtishdi, u yerda Scorupco shved, ingliz va fransuz tillarida gapirishni oʻrgandi.

1996-yil 25-dekabrda Scorupco polshalik xokkeychi Mariush Cherkavskiyga turmushga chiqdi. Ularning Julia ismli bitta qizi bor edi (1997-yil 16-sentabrda tugʻilgan). Er-xotin 1998-yilda ajrashishdi.

2003-yil 30-yanvarda Scorupco amerikalik Jeffri Raymond bilan oila qurdi. Ularning Yakob ismli oʻgʻli bor (2003-yil 24-iyulda tugʻilgan). Ular 2015-yilda ajrashishdi. Hozir u Los-Anjeles va Nyu-Yorkda yashaydi. 2017-yildan beri Scorupco Karl Rosengren bilan munosabatda. Ular 2019-yil 6-oktabrda turmush qurishdi. 2014-yilda Scorupco Amerika fuqaroligini oldi.

## Faoliyati
1980-yillarning oxirida Scorupco model sifatida butun Yevropa boʻylab sayohat qildi. Uning surati *[[Vogue (jurnal)|Vogue]]* jurnalining muqovasida paydo boʻldi. 1987-yilda rejissyor Staffan Xildebrand tomonidan suratga olingan " *Ingen kan älska som vi* " („Hech kim biz kabi seva olmaydi“) filmida rol oʻynagan. 1990-yillarning boshlarida u 1991-yilda Shvetsiyada oltin sertifikatga ega boʻlgan *IZA* albomini chiqarib, pop qoʻshiqchisi sifatida qisqa, ammo muvaffaqiyatli faoliyat yuritdi. Uning 1992-yilgi " Shame, shame, shame " qoʻshigʻi Yevropaning bir qancha mamlakatlarida xit boʻlgan.

2011-yilda Scorupco oʻzining qoʻshiqchilik faoliyatini qayta boshladi, shved musiqachisi Piter Yobek bilan oʻzining " *Jag Har Dig Nu* " qoʻshigʻini kuyladi va qoʻshiqning klipida ishtirok etdi. Shuningdek, u Jöbackning " *La vie, L’amour, La mort* " qisqa metrajli filmida rol oʻynagan.

Scorupconing komediya janridagi ilk filmida 2013-yil iyul oyida Devid Xellenius bilan birgalikda rol ijro etgan. Izabella *Mickie and Veronica filmida* Veronica rolini oʻynagan. Premyera 2014-yil 25-dekabrda boʻlib oʻtdi.

## Filmografiyasi

## Diskografiyasi

## Manbalar
Ummon madaniyati

**[[Ummon Sultonligi|Ummon]] madaniyati** Islom diniga singib ketgan Ummonda yashovchi odamlarning madaniy jihatlarini tasvirlaydi. Ummonda islomning ibodizm deb nomlanuvchi oʻziga xos mazhabi bor, biroq sunniylik va shialik kabi Islomning boshqa yoʻnalishlari ham amal qiladi. Islomiy roʻza oyi, Ramazon va boshqa islomiy bayramlar Ummon madaniyatida juda muhim bayramlardir.

## Liboslar

Erkaklar uchun milliy libos — bu toʻpigʻigacha, yoqasiz, uzun yengli koʻylak, *dishdasha* deb ataladi. Koʻpincha kiyim oq rangda boʻladi, garchi baʼzida jigarrang, lilak va qora kabi bir nechta boshqa ranglar ham kiyiladi. Erkaklar kiyishlari mumkin boʻlgan koʻplab aksessuarlar mavjud, masalan, *muzzor* (sallaning bir turi), *assa* (asosan tantanali marosimlarda ishlatiladigan qamish yoki tayoq) va *xonjar* . Xanjar — bu rasmiy marosimlarda kiyiladigan tantanali kavisli xanjar boʻlib, koʻpincha „erkak nafisligining muhim ramzi“ sifatida tasvirlanadi.

Ummon ayollari uchun milliy libosga shim ustiga kiyiladigan libos (*sirval*) va bosh kiyim (*lihaf*) kiradi. Odatda, ishlatiladigan materiallar juda rangli, asosa jozibali ranglardir. Anʼanaga koʻra, Ummon ayollari oʻziga xos yogʻoch platformali poyabzal kiyishadi, ammo bugungi kunda koʻpchilik sandal kiyishni afzal koʻradi. Kiyimning kesilishi rang, kashtadoʻzlik va materiallar kabi turli mintaqalarda farqlanadi. Ayollar oʻzlarining kiyimlarini oltin taqinchoqlar va kosmetika bilan toʻldiradilar, ular brend nomini yoki anʼanaviy tarzda ishlab chiqarilgan narsalarni tanlashadi. Jamoat joylarida shaharlardagi ayollarning aksariyati *abaya*, oddiy qora koʻylak yoki kiyim ustiga kiyiladigan plash va musulmonlarning tipik sochini *[[Hijob|yopuvchi hijob]]* kiyishadi.

### Dov

Asosan dengizga yoʻnaltirilgan madaniyat bilan, Ummonda muhim ramz — dov . Ushbu yelkanli kemalar asrlar davomida Arabiston yarim oroli, Hindiston va Sharqiy Afrika boʻylab savdo maqsadida ishlatilgan. Darhaqiqat, Ummon dov-davridan foydalanish haqida birinchi xabar 8-asrda Xitoyga kelgan. Zamonaviy foydalanishda dov savdo, turizm va baliq ovlash maqsadida ishlaydi va ularni Ummon qirgʻoqlari boʻylab koʻrish mumkin.

## Oshxona
Ummon oshxonasi odatda tovuq, baliq va qoʻzichoqdan iborat taomni tayyorlash uchun turli xil ziravorlardan foydalanadi. Boshqa koʻplab Osiyo xalqlaridan farqli oʻlaroq, Ummon oshxonasi achchiq emas va mintaqaga qarab farq qiladi. Kundalik taomlar odatda guruch, turli xil shoʻrvalar, salat va yangi sabzavotlar kabi tarkibiy qismlarga ega. Shirinliklardan, odatda, taniqli *Ummon [[Holva|halvasi]]* tilga olinadi. Bu, odatda, juda mashhur boʻlgan va mehmondoʻstlik ramzi boʻlib qoladigan kardamon bilan qahva tayyorlash uchun *kahva* isteʼmol qilishdan oldin xizmat qiladi. Boshqa mashhur ichimliklar orasida choy, *laban* (bir xil shoʻr ayran), yogurtli ichimliklar va tog 'shudringi kabi alkogolsiz ichimliklar mavjud.

Bayramlar uchun, xususan, islom anʼanalari uchun maxsus taomlar tayyorlanadi. Ovqatlar assortimenti juda xilma-xil boʻlib, baʼzi taomlar faqat Ramazon oyida tayyorlanadi.

## Manbalar
Aspektuallik kategoriyasi

Aspektuallik dunyo tillarida eng keng tarqalgan kategoriyalardan biri boʻlib, baʼzi tilshunoslarning fikriga koʻra, hind-yevropa tillarida vaqtni tahlil qilishda vaqt kategoriyasiga qaraganda koʻproq universal va asosiy hisoblanadi.

Biz aspektuallikni FSK deb hisoblaydigan, harakatning mohiyatini ifodalashning turli vositalarini qamrab oluvchi tilshunoslarning nuqtai nazariga qoʻshilamiz. Aspektuallik FSK jarayon va integral fakt kategoriyalarining qarama-qarshiligiga asoslangan aspektuallik shaxsiyati bilan korrelyatsiya qiladi.

Fundamental aspektual semantik xususiyatlar toʻplamiga kelsak, bu yerda tadqiqotchilarning fikrlari farq qiladi, ammo agar aspektual xususiyatlarni yagona roʻyxatga kiritishga harakat qilsak, u quyidagicha koʻrinishi mumkin: chegara bilan cheklangan / cheksiz harakat; rivojlanayotgan harakat yoki yaxlit faktni belgilash; harakat yoki holatni belgilash; keyingi vaqt rejasi uchun harakat oqibatlarining ahamiyatini ifodalash; doimiy munosabatlarni, muayyan yoki bir nechta harakatni belgilash; harakatni oʻz vaqtida bajarilishining belgisidir.

## Manbalar
Oʻzbekiston Respublikasi xalq rassomi

**O‘zbekiston Respublikasi xalq rassomi** — faxriy unvonini taʼsis etish toʻgʻrisidagi qonun 2000-yil 26-maydagi 82-II-son Qonun qaroriga asosan Oʻzbekiston Respublikasi Prezidenti tomonidan imzolandi.

## Tavsifi
Ko‘krak nishoni 0,25 mikron qalinlikda tilla qoplangan 925 probali kumushdan tayyorlanib, diametri 34 millimetrli doira shaklida bo‘ladi. Nishonning qalinligi 2,2 millimetr.

Nishonning hoshiyalangan tekis yuz tomonida molbert fonida taxta (palitra) mo‘yqalamlari bilan, pastki o‘ng chekkasida dafna novdasi tasvirlangan. Nishonning chap tomonida ramzning yuqorirog‘ida „XaIq rassomi“ degan yozuv gorizontal holatda joy olgan.

Nishonning orqa tomonida O‘zbekiston Respublikasining Davlat gerbi tasvirlangan.

Tasvirlar va yozuv qabariq.

Ko‘krak nishoni ichki qismiga O‘zbekiston Respublikasining Davlat bayrog‘i ranglaridagi shoyi lenta sirilgan qadag‘ichga halqa va ilmoqcha yordamida ulanadi.

## Faxriy unvon bilan taqdirlash tartibi
„O‘zbekiston Respublikasi xalq rassomi“ faxriy unvoni atoqli tasviriy sanʼat arboblariga rang tasvir, grafika, haykaltaroshlik, amaliy-dekorativ, teatr va kino sanʼatini rivojlantirishdagi alohida xizmatlari uchun beriladi.

## Faxriy unvon bilan taqdirlangalar
Oʻzbekiston Respublikasi Prezidenti farmoniga asos 1997-yil 26-avgustida O‘zbekiston Respublikasi xalq rassomi faxriy unvoni bilan taqdirlandi. 2019-yil 7- noyabr kuni O‘zbekiston xalq rassomi, O‘zBA aʼzosi, Kamoliddin Bexzod nomidagi MRDI professori Akmal Ikromjonov To‘rayevich O‘zbekiston Respublikasi xalq rassomi faxriy unvoni bilan taqdirlandi. 2021-yil 24-avgust O‘zbekiston Respublikasi mustaqilligining o‘ttiz yilligi munosabati bilan O‘zbekiston Respublikasi Prezidentining Farmoniga koʻra Baltabayev Tayir Ilyasovich — O‘zbekiston Badiiy ijodkorlar uyushmasi aʼzosi, miniatyurachi rassomi „O‘zbekiston Respublikasi xalq rassomi“ faxriy unvoni bilan taqdirlandi.

## Manbalar